Hellas debuterte i Eurovision Song Contest i 1974 og har deltatt 41 ganger. Hellas har vunnet konkurransen én gang, med Élena Paparízou og «My Number One» i 2005. Etter innføringen av semifinaler i 2004 kvalifiserte Hellas seg til finalen hvert år frem til 2016. Siden har Hellas blitt slått ut i semifinalen ved kun to anledninger, i 2016 og 2018. I tillegg til seieren har Hellas kommet på tredjeplass tre ganger og femteplass to ganger. Hellas har aldri kommet sist i konkurransen.